b'\n_START_ARTICLE_\nHipocenter\n_START_PARAGRAPH_\nHipocenter (iz gr\xc5\xa1kega \xcf\x85\xcf\x80\xcf\x8c\xce\xba\xce\xb5\xce\xbd\xcf\x84\xcf\x81\xce\xbf\xce\xbd, dobesedno pod sredi\xc5\xa1\xc4\x8dem), je \xc5\xbeari\xc5\xa1\xc4\x8de (fokus) potresa, kjer se sprosti energija, shranjena kot relativni raztezek (oz. kompresija) kamnin. Polo\xc5\xbeaj hipocentra je mogo\xc4\x8de bolj ali manj natan\xc4\x8dno dolo\xc4\x8diti na podlagi meritev seizmi\xc4\x8dnih valov. To\xc4\x8dki na povr\xc5\xa1ju, ki le\xc5\xbei navpi\xc4\x8dno nad hipocentrom, pravimo epicenter.'